PF พุ่งกระฉูด 11% สวนงบฯ Q3 พลิกขาดทุนอ่วม-ฟากโบรกฯแนะถือเป้า 0.31 บ.
PF พุ่งกระฉูด 11% สวนงบฯ Q3 พลิกขาดทุนอ่วม-ฟากโบรกฯแนะถือเป้า 0.31 บ.
17 พ.ย. 2563

ผู้สื่อข่าวรายงานว่า บริษัท พร็อพเพอร์ตี้ เพอร์เฟค จำกัด (มหาชน) หรือ PF ณ เวลา 15.00 น. อยู่ที่ระดับ 0.39 บาท บวก 0.04 บาท หรือ 11.43%  ด้วยมูลค่าซื้อขาย 37.04 ล้านบาท

บริษัท พร็อพเพอร์ตี้ เพอร์เฟค จำกัด (มหาชน) หรือ PF รายงานผลการดำเนินงานไตรมาส 2/63 สิ้นสุดวันที่ 30 ก.ย.63 พลิกขาดทุนสุทธิ 276.42 ล้านบาท เทียบช่วงเดียวกันของปีก่อนมีกำไร 221.87 ล้านบาท เนื่องจากรายได้รวมไตรมาส3/2563 อยู่ที่ 2,938.43 ล้านบาท ลดลงจากช่วงเดียวกันของปีก่อนอยู่ที่ 4,519.85 ล้านบาท ส่วนงวด 9 เดือนปี 2563 ขาดทุนสุทธิ 439.89 ล้านบาท จากช่วงเดียวกันของปีก่อนมีกำไร 1.25 พันล้านบาท
บล.โกลเบล็ก  ระบุว่า คาดผลประกอบการในช่วงปี 2563- 64 ยังได้รับแรงกดดันจากธุรกิจอสังหาริมทรัพย์และธุรกิจโรงแรมที่ชะลอตัว ทำให้ผลการดำเนินงานมีแนวโน้มขาดทุน 723 ล้านบาท และ 928 ล้านบาทซึ่งยังไม่รวมรายการพิเศษจากแผนการขายที่ดิน ในการประเมินราคาเหมาะสมด้วยวิธี Prospective PBV ที่ระดับ 0.2 เท่าได้เท่ากับ 0.31 บาทใกล้เคียงกับราคาปิดล่าสุด จึงเริ่มต้นด้วยคำแนะนำ ถือ